ЈU CENTAR ZA KULTURU

„Nenad Rakočević“

Br. 196
Mojkovac,25.05.2015.god.
Na osnovu člana 19 stav 2 tačka 3 Zakona o kulturi („Sl.list CG“49/2008) i  na osnovu člana 18 stav 2 tačка 3 Statuta Javne ustanove Centar za kulturu „Nenad Rakočević“ (br.100/10 od 19.05.2010.god.) Savjet Centra za kulturu na sjednici od 26.03.2015.godine, donosi:




                   PROGRAM  RADA 

                           JU Centar za kulturu „Nenad Rakočević“ - Mojkovac

                                                               za 2015.god.

Uvodne napomene:

              Proteklih godina naša Ustanova kulture je bilježila odlične rezultate sa programskim aktivnostima i sadržajem. Na najvišem mogućem nivou, za raspoloživi budžet, povraćen je i unaprijeđen prepoznatljivi kulturni imidž i Grada i Ustanove - Filmski festival Mojkovačka filmska jesen. 
          Brojnim inovacijama, od izmjene statue, sada već tradicionalnog vatrometa, do slike i tona vrhunskog, digitalnog kvaliteta. Prepuna bioskopska sala prilikom svake projekcije potvrda je uspjeha ove manifestacije. 

Takođe, Mojkovačko kulturno ljeto je Program  koja odvaja mojkovačku kulturnu ponudu u odnosu na veliki broj gradova i to ne samo sjevera. Brojni projekti su realizovani i Mojkovac je sada jedna od prepoznatljivih kulturnih tačaka, na Crnogorskoj kulturnoj mapi. 

I drugi, brojni, Programi dali su pečat rada kulturnoj djelatnosti Centra.

            U  prethodnom periodu realizovana je kompletna rekonstrukcija objekta Centra za kulturu, kao i tehničko opremanje objekta, odnosno Ustanove. 

            Ministarstvo kulture, uz saradnju opštine Mojkovac i Centra za kulturu, posredstvom Direkcije javnih radova uložilo je 614.000,oo eura u tri faze rekonstrukcije. Sadašnja zgrada, kao i njena tehnička opremljenost su na reprezentativnom nivou i potrebno je posvećenom pažnjom, prvenstveno zaposlenih, očuvati i moguće unaprijediti realizovano, kako bi služilo svrsi narednih godina i decenija. Tom zadatku može odgovoriti postojeće tehničko osoblje.


Skromna finansijska sredstva za našu malu sredinu, možda i preambicioznim projektima, jedan su vjerovatno od razloga zaduženja Ustanove, kao i prekid kontinuiteta uplate sredstava od osnivača zbog sveopšte prilično loše finansijske situacije. Nagomilan je dug za osnovno funkcionisanje: električnu energiju, komunalne usluge i rad ranijih Savjeta ustanove. 

            Ovu godinu smo definisali kao >> stabilizacionu<<, sa namjerom da se najveći dio duga ili ,sav, koji u ovom trenutku bez bruto plata (odobreno refinansiranje od strane Ministarstvo finansija za doprinose) iznosi oko 35.000,oo€, od tog iznosa ¾ je dug za pomenuto funkcionisanje ustanove (el.energija, kom.usluge, naknade prethodnim Savjetima, osiguranje i dr.).

Program rada obuhvata sledeće aktivnosti:

1. Organizaciju  i ralizaciju jubilarne 40. Mojkovačke filmske jeseni

2. Pripremu i realizaciju XIII MKLJ

3. Aktivnosti KUD - a Centra za kulturu “VESNA”

4. Realizacija likovnih Programa  

5. Rad biblioteke

6. Pokretanje Zavičajnog kutka  -  sobe

7. Ostale  kulturne, i  druge aktivnosti
Realizacija programskih aktivnosti  

          Realizacija programskih aktivnosti podrazumijeva prvenstveno djelovanje na programima, koji  su karakteristični za prepoznavanje Mojkovca, kao i na aktivnostima koje neće iziskivati  posebna, ili vrlo mala finansijska sredstva -    nastavku slikarske škole, muzičke škole, radu KUD-a i drugih sekcija,  te drugi vremensko zavisni aktuelni Programi.

                      1. Organizacija i realizacija  40. Mojkovačke  filmske jeseni

          Ove godine Festival dožljivava svoje četrdeseto izdanje. Uložićemo maksimalne napore, kako bi i ovogodišnja Filmska jesen bila na prošlogodišnjem nivou, sa pratećim aktivnostima, koje su ovih godina karakterisale Festival.

             U susrert jubilarnoj četrdesetoj po redu Filmskoj jeseni, prikupljamo arhivsku građu, neophodnu za izradu Monografije, koja će svim narednim generacijama svjedočiti o našem festivalu i njegovom mjestu na mapi filmske  Crne Gore i regiona.

2. Priprema i realizaciju XIII MKLJ

           Mojkovačko kulturno ljeto je manifestacija koja traje gotovo tri mjeseca, odnosno kalendarsko ljeto, i zato su programi za ovu godinu MFJ i MKLJ odvojeni i apostrofirani kao prioriteti u okviru Programa rada.

            Kroz XIII Mojkovačko kulturno ljeto, odradiće se sličan posao kao i prošle godine,bez koncerta i sada već čuvene “Čorbijade”, koju od ove godine organizuje naša Turistička organizacija. 

            Organizovaćemo programe koji neće iziskivati značajnija finansijska sredstva:  promocije knjiga, književne večeri i sl.

             Planiramo povratiti, nekada, tradicionalno okupljanje zavičajnih pisaca, uz podršku sponzora, koji su u svojim sredinama najbolji promoteri zavičaja, odnosno našeg grada. Obaveza nam je da to omogućimo stvaraocima sa ovih prostora i da to medijski predstavimo široj zajednici.

3. Aktivnosti KUD-a Centra za kulturu “VESNA”

          KUD “VESNA”,  Kulturno-umjetničko društvo, Centra za kulturu, i ove godine će na reprezentativan način čuvati naše folklorno nasljeđe i predstavljati naš grad na brojnim smotrama i festivalima folklora u gradovima Crne Gore i zemalja okruženja.

          Ovo društvo koje je i nosilac sada tradicionalne manifestacije  “Festival folklora - Mojkovac”, svakodnevno, u više smjena , okuplja više od dvije stotine polaznika, kako najmljađih uzrasta tako i seniora, koji na prestižnim manifestacijama, šire bogatstvo naše igre i  pjesme, i kao uvaženi gosti nastupaju na brojnim priredbama i proslavavama u Crnoj Gori i regionu . 

4. Realizacija likovnih Programa 

           Ovim aktivnostima, odnosno likovnoj umjetnosti posvećujemo priličnu pažnju, jer je naš grad rasadnik slikarskih talenata, što je već odavno rezultiralo prepoznatljivim umjetnicima na Crnogorskom likovnom i vajarskom prostoru, a i šire. 

          Na ovom polju postigli smo kontinuitet i kvalitet rada, uključujući mlade likovne talente kroz školu slikanja, sekcije i izložbe.

5. Rad biblioteke

        Rad biblioteke se organizuje, shodno posebnom Programu, sa akcentom na popularizaciji knjige, uključenjem novih čitalaca i pretplatnika, kupovinom novih naslova, promocije knjiga i sl. 

6. Pokretanje Zavičajnog kutka  -  sobe


  Neophodno je sprovesti pripreme za osnivanje Zavičajnog muzeja.

 Jedina “falinka” našem gradu da bude kulturološki zaokružena sredina jeste upravo Zavičajni muzej. 

              Taj posao, da bi se kvalitetno i trajno zaokružio, najbolje je sprovesti kroz našu instituciju i ove godine ćemo krenuti u tom pravcu osnivanjem tzv. Zavičajnog kutka kao “sabirni centar” za ovu svrhu. 

             Za otvaranje Zavičajnog kutka   nije nam potrebna, posebna, dozvola od Ministarstva Kulture. 

             Izrada polica, definisanje skladišnog i izložbenog prostora je prioritet. U tom pravcu očekujemo podršku Opštine i imamo načelno obećanje za prostor i njegovo opremanje.

7.  Ostale  kulturne, i  druge aktivnosti

                Tokom godine će se realizovati i druge aktivnosti, koje iziskuje aktuelnost  i vrijeme kulturnog dešavanja Crne Gore i regiona.

POSEBNA NAPOMENA:

            Ovaj program prati Tabelarni prikaz aktivnosti, organizatora, vremena održavanja, izvore sredstava i dr. koji je dat u prilogu.

                                                                                    Predsjednik Savjeta

                                                                                   JU Centar za kulturu

                                                                                      Miladin Mitrović s.r.
